之儀家當塗七年矣屢過禪岳山下望高山塔欲一遊輒不果異時山主懃公大師與其子宣上人相過因往報之取路回遠薄晚方到遂留宿棟宇一新舍次皆得其便而宏麗高朗唯見者知焉又復規範齊肅鐘鼓應接問之乃懃一力所就絲蓄粒聚未嘗毫髮資之人此尤難者感歎不已因賦二小詩  其二
作者：李之儀
朝代：宋

paragraphs: 去往如流水，興衰似轉肩。
新工幾奪目，舊爨僅留烟。
願起三千劫，功收十八年。
兒孫盡龍象，家世自綿延。